Annika Sörenstam

**Annika Sörenstam** (Upplands-Bro, Suedia, 1970eko urriaren 9a) estatubatuar nazionalizatutako suediar golflari profesionala da. 2006ko otsailaren 21a eta 2007ko apirilaren 22a bitartean Emakumezkoen Munduko Golf Sailkapeneko lehen postuan sailkatuta egon zen. Historiako emakumezko golf jokalari onenetarikoa izan da. 2008ko denboraldiaren amaieran golf lehiaketetatik aldendu aurretik, nazioarteko 96 txapelketa profesional zituen irabaziak; horrek garaipen gehien lortu zituen emakumezko golfari bihurtu zuen. 72 LPGA (Emakumeen Golf Elkarte Profesionala) txapelketa ofizial irabazi ditu, horien artean hamar nagusi, eta nazioarteko beste 24 txapelketa. 50 urte bete ondoren, erretirotik itzuli, eta 2021eko AEBko Emakumeen Senior Irekia irabazi zuen

2003an, ibilbideko *Grand Slam* bat lortu zuen; bere ibilbidean, gutxienez, behin irabaziz bere ibilbidearen zati nagusian txapelketa nagusi gisa aitortutako lau txapelketetan.

Ohiko txapelketako golfetik 2008an erretiratu arren, 2022ko amaieran, LPGAren ibilbideko irabazi-zerrendan lehen postua gordetzen zuen, 22 milioi dolar baino gehiagoko irabaziekin, hurbilen zegoen aurkariaren aurretik eta 2 milioi dolar baino gehiagoko aldearekin hark baino 187 ekitaldi gutxiago jokatuz.

Urteko Jokalari onenaren zortzi sarien errekorrarekin eta LPGAren jokalariari sasoiko batez besteko puntuaziorik baxuena duen jokalariari emandako  LPGAko jokalariari emandako sei Vare Sariekin da lehiaketan 59 bat lortu duen emakumezko golfari bakarra. Garai guztietako zenbait puntuazio-erregistroren errekorrak ditu, denboraldiko puntuaziorik baxuena barne: 68,6969, 2004an.

Europa Solheim Kopan zortzi alditan ordezkatuz 1994 eta 2007 artean, Sörenstam izan zen garai guztietako puntuen irabazle nagusia; bere marka Laura Davies ingelesak gainditu zuen arte, 2011ko Solheim Kopan. Sörenstam 2017ko Europako Solheim Kopako taldeko kapitaina ere izan zen.

2003an, Sörenstamek *Bank of America Colonial* txapelketan jokatu zuen, eta, 1945az geroztik, *PGA Tour* (Gizonezkoen Golf Elkarte Profesionala) ekitaldi batean jokatzen zuen lehen emakume bihurtu zen.

2021eko urtarrilaren 7an, Donald Trump presidentearen eskutik, Askatasunaren Domina Presidentziala jaso zuen.

## Biografia 
### Haurtzaroa eta afizionatu ibilbidea
Bron jaio zen, Stockholm ondoan, Suedia. Sörenstamen aita, Tom, IBMko exekutibo zen, eta bere amak, Gunillak, banku batean lan egiten zuen. Bere ahizpa txikia, Charlotta, golf jokalari profesionala eta *LPGA Tour* irabazlea ere izan zen, eta, kirol-ibilbidearen ostean, ahizparen akademian entrenatu zuen. Annika eta Charlotta Sörenstam izan ziren LPGA Tourrean milioi bat dolar irabazi zuten lehen bi ahizpak.

Haurtzaroan, Sörenstam talentu handiko eta atleta polifazetikoa zen. Nazio mailan sailkatutako junior tenis jokalaria zen; jaioterriko Bro IK taldean, futbolean jokatu zuen, eta, hain zen eskiatzaile ona, ezen Suediako eski selekzioko entrenatzaileak familia Suedia iparraldera lekualdatzea proposatu zuen urte osoan eskia hobetzeko.

### Golflari juniorra
Sörenstam familia Jakobsberg-eko Viksjö Golf Club-en hasi zen golfean jokatzen, Stockholmeko iparraldean, eta, geroago, gertuko Bro-Bålsta Golf Clubera aldatu zen, 1980an irekia, hasieran 9 zuloko zelaiarekin. 12 urte zituela, Annikak bere ahizparekin partekatu zituen bere lehen golf-makilak. Annikak makil bakoitiekin gelditu zen; Charlottek, berriz, bikoitiak, eta 54ko lehen *handicap* lortu zuen.

Hain zen lotsatia junior gisa, ezen txapelketa baten amaieran, nahita, hiru *putt* egiten zituen garaipenaren diskurtsoa ez emateko. Entrenatzaileak ohartu ziren, eta, hurrengo txapelketan, bai irabazleak, bai txapeldunordeak hitzaldia eman behar izan zuten. Sörenstamek, hala ere jendeari berdin aurre egin behar bazion, irabazi ere egin zezakeela erabaki zuen, eta nahitako hutsak alde batera gelditu ziren. 1987tik 1992ra, Suediako Selekzio Nazionaleko kide gisa, 1990 eta 1992ko Espirito Santo Trofeoa jokatu zuen, eta, 1992an banakako lehiaketa irabazi zuen. Suedian, unibertsitatea hasteko zain zegoela, Sörenstamek laguntzaile pertsonal gisa lan egin zuen Suediako PGAn, eta Suediako Golf Tour-en jokatu zuen, eta, 1990/1991 bitartean, hiru txapelketa irabazi zituen

### Arizonako Unibertsitatea
Tokioko unibertsitateko ekitaldi batean, entrenatzaile batek Sörenstam jokatzen ikusi ostean, Annika AEBra joan zen unibertsitateko golfean jokatzera, Tucsoneko Arizonako Unibertsitatera. Sörenstam 1991ko NCAAko urteko jokalaria izan zen, Kelly Robbinsekin batera; 1992ko NCAA txapelketan, txapeldunordea; 1992an Pac-10eko txapelduna, eta 1991–1992ko NCAAko All-American. Uztailean, Oakmonten, AEBko Emakumeen Irekirako sailkatu zen, mozketa gainditu, eta 63. postuan berdindu zuen. Aste batzuk geroago, Chicagotik gertu dagoen Kemper Lakes-eko AEBko Emakumeen Amateurren, txapeldunorde izan zen Vicki Goetzeren atzetik, 36 zuloko finaleko azken zuloan bogey bat eginez.

## Kirol Ibilbidea
Egin zuen lehen kirola tenisa izan zen, Björn Borg, bere idoloa, imitatuz, baina nerabezaroan, golfaren alde egiten hasi zen. 1988an, Pia Nilsson, Suediako golf-txapelduna, Annikaren entrenatzaile bihurtu zen; 1991n, Arizonako Unibertsitateko golf-eskolara joan zen, eta, 1992an, zirkuitu profesionalean egin zuen debuta.

1994an, bere lehen denboraldi osoa jokatu zuen LPGA Tourrean; 39. postuan amaitu, eta «Urteko Hasiberri» izendatu zuten. Irabazien zerrenda-buru izan zen zortzi denboralditan: 1995, 1997, 1998, 2001, 2002, 2003, 2004, 2005, eta Urteko Golf-jokalarien saria jaso zuen guztietan. Gainera, bigarren izan zen 2000n; hirugarren, 1996an eta 2006an, eta, laugarren, 1999an eta 2008an. zortzi aldiz irabazi zuen batez besteko kolpe gutxienaren Vare Trofeoa, eta, horietako seitan, 70 kolpetik jaistea lortu zuen.

1997an, 22 txapelketatik, sei garaipen eta bost bigarren postu lortu zituen. 2001ean, zortzi garaipen eta sei bigarren postu lortu zituen. 2002an, 22 txapelketatik, hamaika irabazi zituen; bigarren izan zen bitan, eta, hirugarren beste bi agerralditan. 2003an, 17 txapelketatik, sei garaipen, eta lau bigarren postu lortu zituen. 2004an, zortzi aldiz irabazi zuen, eta, lau aukeratan, bigarren izan zen. 2005ean, 20 txapelketan, hamar garaipen, eta bi bigarren postu lortu zituen. Lesio ugari izan ondoren, 2008an erretiratu zen.

2001eko Phoenixeko txapelketaren bigarren txandan, Sörenstamek 59 kolpeko txartela (13 parraren azpitik) markatu zuen, txapelketa ofizial batean erregistro hori lortzen zuen lehen emakumea.

2002ko urriaren 24an, ADT Championship txapelketa irabazi zuen, eta LPGA zirkuituaren denboraldia amaitu zuen 68,7 batez besteko kolperekin, historiako markarik baxuena. Hori bosgarren garaipena zen, eta Urteko Jokalari izendapenaren hirugarren sarira eraman zuen. 11 garaipenak, ordea, ez ziren Mickey Wright-en 1963ko 13 garaipenera iritsi.

2003an, Kolonial Invitational txapelketa jokatu zuen, 1945az geroztik, Babe Zaharias geroztik, PGA Tourreko gizonezko txapelketa batean emakume bat agertu zen lehen aldia.

### Erretiroa 
2008an erretiroa hartuta amaitutzat aritu zen ibilbide profesionalean. Grand Slameko hamar titulu irabazi ostean, 51 urte zituela, 2022ko ekainean lehiatu zen berriro emakumezkoen Estatu Batuetako Irekian. 2020an Nazioarteko Golf Federazioko (IGF) presidente hautatu zuten.

### Solheim Kopako kapitaina
2013ko Solheim Kopan, Coloradoko Parker-eko Golf Klubean (Colorado, AEB), Sörenstamek kapitain laguntzaile ez-jokalari gisa hartu zuen parte, Liselotte Neumann Europako Taldeko kapitainak hautatuta. Partiduan, Sörenstam tartean zegoen istilu bat gertatu zen. Estatubatuarrek Sörenstam-i leporatu zioten europar *caddie* bati esan ziola Jodi Ewart Shadoff jokalari europarrak parraren *putt* bat eman behar ziola Paula Creamer-i eta, beraz, ezin izan ziola Lexi Thompson taldekideari erakutsi hurrengo *putt* baterako marra. Arauen arabera, lehiaketan zehar, kapitainari bakarrik zegokion jokalariei aholkuak ematea. Azkenean, 2013ko partida 18-10 irabazi zuen Europako taldeak, Amerikako lurretan lehen aldiz irabaziz eta kopa lehen aldiz defendatuz.[113]

2015eko Solheim Koparako, St. Leon-Rot Golf Clubeko (Alemania), Sörenstam, berriz ere, kapitain laguntzaile izendatu zuen Suediako Europako Taldeko kapitainak, oraingoan, Carin Koch-ek. Partidan zehar, Sörenstam tartean zegoela, bi eztabaida gertatu ziren, publikoaren arreta handia jaso zutenak. Bigarren eguneko arratsaldean, Europako Suzann Pettersen eta Charley Hull alde batetik eta Estatu Batuetako Alison Lee eta Brittany Lincicome bestetik ari zirela, lau pilotako partida berdinduta zegoen, eta, orduan, Lee-k *putt* bat huts egin zuen 17. zuloa irabazteko. Hurrengo 18 hazbeteko *putt*-a onartu zela emanez, Leek bere pilota jaso zuen. Baina Pettersenek adierazi zuen ez zela onartua, eta zuloa europarrek irabazi zuten. Koch eta Sörenstam saiatu ziren Pettersen iritziz aldarazten eta *putt*-a eman zezan konbentzitzen, baina, egia zenez Leek bere pilota jaso zuela *putt*-a eman gabe, hori ezinezkoa zen golfeko arauen barruan: jokalariek zuloaren emaitza adostea eta gero gertaeren sekuentzia aldatzea. Azkenean, Pettersen/Hull-ek irabazi zuten partida.

Geroago, 2015eko Solheim Kopan, Koch eta Sörenstam eztabaidan ikusi ostean Juli Inkster AEBko kapitainarekin, Sörenstamek azaldu zuen aholkuak ematea leporatu ziotela, eta hark irmoki ukatu zuen. 2015eko partida AEBk 14–13 irabazita amaitu zen, azken egunean estatubatuarren irauli indartsu baten ostean, zeina eman gabeko *putt*-arekin gertatutakoan inspiratu omen zen.

Sörenstam 2017ko Europako Solhem Kopa taldeko kapitain izendatu zuten. Des Moines Golf and Country Club-en, Iowa, Ameriketako Estatu Batuetan jokatutako partida 16–11 AEBko taldeak irabazi zuen.[118]

Golfean jokatzeari utziz geroztik, enpresaburu da. Golf zelaiak diseinatzen ditu; Floridan, akademia bat du; bere arropa lerro propioa du, baita perfume bat eta bere ardo lerro propioa ere.

## Bizitza pertsonala
thumb|right|Sörenstam emakumeen Ireki Britaniarrean, 2005ean
Sörenstam ateatzat deskribatu izan dute.​ Bere lehen senarra, David Esch, 1994an ezagutu zuen Moon Valley Country Club-eko praktika-eremuan, Phoenix, Arizona. LPGAn, torneorako praktikatzen zuen hasiberria zen, eta Davidek Ping makilen fabrikatzailearentzat lan egiten zuen. 1995ean, Evian Masters-en hartu zuten ezkontzeko konpromisoa; 1997ko urtarrilaren 4an, Lake Tahikoan ezkondu ziren, eta, 2005ean, dibortziatu egin ziren. 2007ko abuztuan, Mike McGeerekin konprometitu zen, ANNIKA negozio-markaren zuzendari kudeatzaile eta PGA Tour eta Champions Tourreko, Jerry McGee, jokalari ohiaren semearekin. Orlandoko Lake Nona Golf & Country Club-en ezkondu ziren, Floridan, 2009ko urtarrilaren 10ean.​​​

Alaba, Ava Madelyn McGee, 2009ko irailaren 1ean jaio zen. ​2011ko martxoaren 21ean, Sörenstamek seme bat izan zuen, William Nicholas McGee, hamahiru aste goiztiar jaio zena.

## Txapelketa nagusiak
* Kraft Nabisco Txapelketa: 2001, 2002 y 2005.
* LPGA Championship: 2003, 2004 y 2005.
* Emakumeen Estatu Batuetako Irekia]]: 1995, 1996 y 2006.
* Emakumeen Britaniar Irekia]]: 2003.

## Sariak eta goraipamenak
Jaso zituen:
* 2008 - Erregearen domina, Suedia
* 2020 - Askatasunaren Domina Presidentziala, Estatu Batuak
## Irudi galeria 

Fitxategi:SorenstamBrit2004a.JPG|alt=
Fitxategi:SorenstamBrit2004c.JPG|alt=
Fitxategi:Annika18thTee2007.JPG|alt=
Fitxategi:AnnikaStAndrews.JPG|alt=
Fitxategi:AAAA9576 (2548618915).jpg|alt=
Fitxategi:2008 LPGA Championship - Annika Sörenstam (1).jpg|alt=
Fitxategi:2008 LPGA Championship - Annika Sörenstam putting (1).jpg|alt=
Fitxategi:Annika Sorenstam at the 2008 PGA Golf Show.jpg|alt=

## Erreferentziak 
## Kanpo estekak 
* [Bideoa] Annika Sorenstam first competitive round in Sweden for 13 years | 2021 Scandinavian Mixed Highlights
* [Bideoa] Annika Sorenstam Through The Years